KYE บริษัทเครื่องใช้ไฟฟ้า 7 พันล้าน ที่เกิดจาก ลูกจ้างซ่อมจักรยาน
วันนี้เรามาดูอีกหนึ่งความสำเร็จ ของผู้ก่อตั้งธุรกิจเครื่องใช้ไฟฟ้า ที่มีชื่อบริษัทว่า กันยงอีเลคทริก หรือ KYE ซึ่งเป็นบริษัทผู้ผลิตเครื่องใช้ไฟฟ้า ที่จดทะเบียนอยู่ในตลาดหลักทรัพย์แห่งประเทศไทย และมีมูลค่าสูงกว่า 7,000 ล้านบาท   ความน่าสนใจของเรื่องนี้ก็คือ  คุณสิทธิผล โพธิวรคุณ ซึ่งเป็นผู้ริเริ่มธุรกิจ ไม่ได้เริ่มต้นทุกอย่างมาจากความสุขสบาย และไม่ได้เติบโตมาในครอบครัวที่ร่ำรวย หรือตระกูลที่มีชื่อเสียง
16 ก.พ. 2564

KYE บริษัทเครื่องใช้ไฟฟ้า 7 พันล้าน ที่เกิดจาก ลูกจ้างซ่อมจักรยาน /โดย ลงทุนแมน
วันนี้เรามาดูอีกหนึ่งความสำเร็จ ของผู้ก่อตั้งธุรกิจเครื่องใช้ไฟฟ้า
ที่มีชื่อบริษัทว่า กันยงอีเลคทริก หรือ KYE
ซึ่งเป็นบริษัทผู้ผลิตเครื่องใช้ไฟฟ้า ที่จดทะเบียนอยู่ในตลาดหลักทรัพย์แห่งประเทศไทย
และมีมูลค่าสูงกว่า 7,000 ล้านบาท
ความน่าสนใจของเรื่องนี้ก็คือ
คุณสิทธิผล โพธิวรคุณ ซึ่งเป็นผู้ริเริ่มธุรกิจ ไม่ได้เริ่มต้นทุกอย่างมาจากความสุขสบาย
และไม่ได้เติบโตมาในครอบครัวที่ร่ำรวย หรือตระกูลที่มีชื่อเสียง
แล้วเขาสร้าง KYE ขึ้นมาได้อย่างไร ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
KYE หรือ บริษัท กันยงอีเลคทริก จำกัด (มหาชน)
ถูกก่อตั้งขึ้นโดย คุณสิทธิผล โพธิวรคุณ หรือ คุณเอี๊ยบ กิมเหลี่ยง
คุณเอี๊ยบ เป็นผู้ที่อพยพหนีความยากจนมาจากเกาะฟอร์โมซา
ซึ่งก็คือ ไต้หวันในปัจจุบัน มายังประเทศไทย
ด้วยเหตุผลเดียวที่เขาต้องการคือ “โอกาสในการสร้างฐานะและสร้างชีวิตใหม่ที่ดีกว่าเดิม”
คุณเอี๊ยบ เริ่มต้นการทำงานในกรุงเทพฯ ด้วยการเป็นลูกจ้างร้านซ่อมจักรยานเล็กๆ
ด้วยความขยันขันแข็งและรู้จักเก็บออมเงิน
ทำให้เขามีทุนเล็กๆ ก้อนหนึ่ง
และได้นำเงินก้อนนั้น มาเปิดร้านขายยางรถยนต์แบรนด์ญี่ปุ่นแบรนด์หนึ่ง
เนื่องด้วย คุณเอี๊ยบ รับสินค้าแบรนด์ญี่ปุ่นมาขาย
จึงทำให้เขาได้รู้จักกับนักธุรกิจชาวญี่ปุ่นหลายๆ คน
จนในเวลาต่อมาคุณเอี๊ยบ ก็ได้รับการเชิญชวนจากนักธุรกิจญี่ปุ่นคนหนึ่ง
ให้มาเป็นตัวแทนจำหน่ายพัดลม และจักรเย็บผ้าของแบรนด์ “มิตซูบิชิ”
ไม่นานหลังจากนั้น คุณเอี๊ยบ ก็ได้ก่อตั้งร้าน “สหกันยงวัฒนา”
เพื่อเป็นตัวแทนจำหน่ายพัดลม จักรเย็บผ้า และเครื่องใช้ไฟฟ้าของมิตซูบิชิ
ด้วยความต้องการเครื่องใช้ไฟฟ้าที่เติบโตอย่างมากในตอนนั้น
บวกกับ รัฐบาลไทยในช่วงนั้น ก็มีนโยบายสนับสนุนการผลิตเครื่องใช้ไฟฟ้าเพื่อส่งออก
และเครื่องใช้ไฟฟ้าแบรนด์ญี่ปุ่น อย่างมิตซูบิชิ ก็เป็นหนึ่งแบรนด์ที่ได้รับความนิยม
ทั้งหมดนี้ ก็เลยเป็นปัจจัยให้ บริษัท มิตซูบิชิ อีเลคทริก คอร์ปอเรชั่น จากประเทศญี่ปุ่น เริ่มมองหาพันธมิตรในการเข้ามาร่วมทุนเพื่อตั้งโรงงานผลิตเครื่องใช้ไฟฟ้าในประเทศไทย
ซึ่งคนที่ถูกเลือก ก็คือ คุณเอี๊ยบ เจ้าของห้างร้านสหกันยงวัฒนา นั่นเอง
ในปี พ.ศ. 2507 บริษัท กันยงอีเลคทริก แมนูแฟคเจอริ่ง จำกัด จึงได้ถือกำเนิดขึ้น
ซึ่งเป็นการร่วมทุนระหว่าง สหกันยงวัฒนา ของคุณเอี๊ยบ
และ บริษัท มิตซูบิชิ อีเล็คทริค คอร์ปอเรชั่น จากประเทศญี่ปุ่น
เพื่อผลิตและจำหน่ายเครื่องใช้ไฟฟ้าภายในบ้าน ภายใต้เครื่องหมายการค้า “มิตซูบิชิ อีเล็คทริค”
ที่น่าสนใจคือ การร่วมทุนในครั้งนี้ ถือเป็นการร่วมทุนจัดตั้งโรงงานผลิตเครื่องใช้ไฟฟ้ามิตซูบิชิแห่งแรกในต่างประเทศของมิตซูบิชิอีกด้วย
ต่อมาในปี พ.ศ. 2536 กันยงอีเลคทริก แมนูแฟคเจอริ่ง
ก็ได้จดทะเบียนเข้าระดมทุนในตลาดหลักทรัพย์แห่งประเทศไทย
โดยใช้ชื่อบริษัทว่า “กันยงอีเลคทริก จำกัด (มหาชน)”
หรือที่นักลงทุนเรียกกันว่า “KYE” มาจนถึงปัจจุบัน
แล้ววันนี้ KYE มีรายได้มาจากการขายเครื่องใช้ไฟฟ้าประเภทไหนบ้าง ?
- ตู้เย็น 67%
- พัดลมไฟฟ้า และพัดลมระบายอากาศ 19%
- เครื่องปั๊มน้ำ 13%
- อื่นๆ 1%
โดยที่รายได้ของ KYE นั้นมาจาก
- ตลาดญี่ปุ่น 43%
- ตลาดในประเทศไทย 39%
- ตลาดอื่นๆ 18%
หมายความว่า KYE มีรายได้หลัก
มาจากการส่งออกเครื่องใช้ไฟฟ้าไปขายยังต่างประเทศโดยเฉพาะประเทศญี่ปุ่น
และสินค้าที่สร้างรายได้ให้กับ KYE มากที่สุดก็คือ ตู้เย็น
ผลประกอบการของ บริษัท กันยงอีเลคทริก จำกัด (มหาชน)
ปีบัญชี 2562 รายได้ 8,284 ล้านบาท กำไร 180 ล้านบาท
ปีบัญชี 2563 รายได้ 8,245 ล้านบาท กำไร 621 ล้านบาท
6 เดือนแรกของรอบปีบัญชี 2564 รายได้ 4,401 ล้านบาท กำไร 623 ล้านบาท
(รอบปีบัญชีของบริษัท เริ่มต้นจาก 1 เมษายน ถึง 31 มีนาคม ปีถัดไป)
จากลูกจ้างร้านซ่อมจักรยานเมื่อ 60 กว่าปีที่แล้ว
มาวันนี้ คุณสิทธิผล โพธิวรคุณ หรือ คุณเอี๊ยบ
สามารถสร้างอาณาจักร บริษัทผลิตเครื่องใช้ไฟฟ้ารายใหญ่ของประเทศ
ที่มีมูลค่ากว่า 7,000 ล้านบาท
เรื่องราวนี้บอกเราว่า
การเดินทางของชีวิตคนเราแม้จุดเริ่มต้นจะไม่ได้สวยงาม
แต่ถ้าเรามีความมุ่งมั่น พยายาม และไขว่คว้าหาโอกาสอยู่เสมอ
ก็อาจจะทำให้เราประสบความสำเร็จได้
เหมือนกับ คุณเอี๊ยบ เจ้าของอาณาจักร กันยงอีเลคทริก หรือ KYE ในวันนี้..
----------------------
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-
-
-
-แบบฟอร์ม 56-1 ปี 2562, บริษัท กันยงอีเลคทริก จำกัด (มหาชน)
-